|  |  |  |  |  |
| --- | --- | --- | --- | --- |
| **Naziv akta: Odluka o izmjeni Odluke o visini poreznih stopa godišnjeg poreza na dohodak** | | | | |
| **Razdoblje savjetovanja: od 14.1.2025.-13.2.2025.** | | | | |
| **Korisnik** | **Komentar** | **Datum** | **Status** | **Odgovor** |
| **Nikša Kurtić** | Smatram da je potrebno smanjiti porez na dohodak na 15% i to iz razloga jer je od dolaska načelnice na vlast što njenim a što državnim odlukama došlo do povećanja prihoda općine a porezna stopa se nije smanjivala. Da pojasnim: Porez na kuće za odmor porast 150%, koncesije na pomorskom dobru (ležaljke) 750% te je općina preuzela parking i sada mnogo, mnogo više zarađuje od parkinga. Potrebno je izaći u susret građanima koje muči inflacija i sveopći porast cijena na način da se općina odrekne dijela naših plaća za koje sami i radimo. Ne samo da je to socijalna, ekonomska već i demografska mjera jer će sadašnjim i budućim roditeljima time ostati više novca u novčaniku koji mogu uložiti u rast i razvoj svoje obitelji. Također, jako je bitno poboljšati percepciju građana o općinskoj vlasti kao odgovornoj i okrenutoj našim interesima a ne da je percepcija o općini kao instituciji koja samo grabi novac građana. A najbitnija je činjenica da ćemo bit rijetka općina koja je maksimalno izašla u susret građanima a načelnica će imati dodatnu mogućnost za samopromociju koju toliko voli i čezne za njom... | **20.01.2025 14:44:** | - Ne prihvaća se | Na visinu Proračuna Općine utječu izvori iz kojih se financiraju rashodi. Najveći udio izvora financiranja u Proračunu ima strogo definiranu namjenu korištenja, kao i navedeni porezi u Vašem komentaru. Osim općih prihoda i primitaka od kojih su prihodi od poreza na dohodak najznačajniji i koriste se za rashode kojima se obavljaju zakonom propisane funkcije Općine te bi se smanjivanjem navedenih stopa poreza na dohodak narušila ravnoteža u Proračunu i onemogućilo normalno funkcioniranje.  Budući da se od ove godine povećao i osnovni osobni odbitak sa 560,00 EUR na 600,00 EUR, a također se povećavaju i neoporezivi primici u novcu, što znači da će porezni obveznici po tim osnovama ostvarivati veća primanja.  Naša namjera je predložiti smanjenje stope no da ne dođe do narušavanja ravnoteže u Proračunu te kako bi se održalo normalno funkcioniranje. Cilj nam je pronaći balans između fiskalne održivosti i podrške građanima i poduzetnicima. |
| **Nikša Kurtić** | Zašto smatram da porez na dohodak treba smanjiti s 20% na 15%? Ja radim, ja privređujem, ja se trudim i ja stvaram a općina nema baš nikakav uplit u to niti mi pomaže stoga kada ja zaradim smatram da nema niti razloga da općina meni odere 20% poreza na dohodak. Vrlo jednostavo, onaj tko ne sudjeluje u stvaranju isto tako ne bi trebao sudjelovati u raspodjeli stvorenog. Mi smo vlast izabrali da efikasno upravlja financijama a ne da kontinuirano podiže poreznu presiju nad stanovništvom općine(parking, poren na nekretnine, koncesije i slično) jer mi nemamo alternativu tj. mi ne možemo odabrati koristiti usluge neke druge općine osim naravno da odselimo. | **21.01.2025 15:06:** | - Ne prihvaća se | Razlozi objašnjeni  pod točkom 1. |